שיחת קטגוריה:מפקדי סיירת גולני

message: אני לא רואה את הצורך. אם אנחנו מוחקים קטגוריות של מג"דים, בוודאי שמפקדי סיירת גולני (עם כל הכבוד הרב לסיירת גולני...רב) היא רזולוציה גבוהה בהרבה מידי לויקיפדיה ונוגדת את הקווים המנחים לקטגוריות של מפקדי יחידות. אוּרי - שיחה 21:05, 29 במרץ 2015 (IDT)
replies: text: מסכים. אין הצדקה לקטגוריה של מ"פים. ‏DGtal‏ - שיחה 12:33, 30 במרץ 2015 (IDT)
replies: text: :למה מוחקים באמת קטגוריות של מג"דים? האם זה פרט חשוב פחות מבית הקברות שבו נקבר האדם? נרו יאיר • שיחה • י' בניסן ה'תשע"ה • 12:39, 30 במרץ 2015 (IDT)
replies: text: ::אני מבין עכשיו שמחקו קטגוריה כללית של מג"דים, אבל לדעתי יש בהחלט מקום לקטגוריה של מפקדי גדוד מסוים, ומעליה, באופן טבעי, תהיה גם קטגוריה כללית. נרו יאיר • שיחה • י' בניסן ה'תשע"ה • 12:41, 30 במרץ 2015 (IDT)
replies: text: :::ההחלטה הייתה לא לרדת לרזולוציות כאלו ולהסתפק בתפקידי מח"ט ומעלה (חריג בודד בגלל נסיבות יחודיות: מג"דים במלחמת העצמאות). ‏DGtal‏ - שיחה 13:20, 30 במרץ 2015 (IDT)
replies: text: ::::אני מנסה להבין את ההיגיון. העובדה שקצין פיקד על גדוד מסוים חשובה פחות מבית הקברות שבו נקבר? נרו יאיר • שיחה • י' בניסן ה'תשע"ה • 13:41, 30 במרץ 2015 (IDT)
replies: text: :::::גזירה שווה בין קטגוריות בתחומים שונים היא תמיד בעייתית, וקשה לענות עליה בצורה חדה. לטעמי, השאלה הרלוונטית יותר היא לא למה מקום קבורה או התיכון בו למד מזכים בקטגוריה אלא עד איזו דרגת עומק לתת קטגוריות לאנשי צבא. הכי פשוט היה להסתפק בקטגוריה כללית לכל מי ששירת בצבא מסויים, אבל עדיין יש הגיון להפריד בין חיילים רגילים לקצינים בכירים. כאן השאלה היא איפה הגבול בין זוטר לבכיר, וכיוון שבערכים על חייל צה"ל מקובל כיום לתת ערך לכל אלוף משנה ומעלה שפיקד על יחידה צבאית בסדר גודל זה (חטיבה ומעלה בצבא היבשה המתמרן ומקבילותיה בחילות העורף ובזרועות הים והיבשה) די הגיוני להסתפק בקטגוריות לפי פיקוד על יחידה שמיועדות לאל"מים ומעלה. ‏DGtal‏ - שיחה 14:20, 30 במרץ 2015 (IDT)
replies: text: ::::::רק כאב הראש של להקים קטגוריות נפרדות ל:קטגוריה:מפקדי גדוד 13, :קטגוריה:מפקדי גדוד 202 ו:קטגוריה:מפקדי גדוד 2 (רגימנט 506, הדיוויזיה ה-101) • עודד (Damzow) • שיחה • לימין שור! • 14:24, 30 במרץ 2015 (IDT)

text: ::::::לידיעת  • עודד (Damzow) • שיחה • לימין שור! • 14:25, 30 במרץ 2015 (IDT)
replies: text: :::::::דיגיטל, אני אכן חושב שצריך לענות קודם כל על השאלה מהי המטרה של קטגוריות בכלל, ולפי זה לדון גם בשאלות פרטיות. העובדה שנותנים ערך למפקדי חטיבות אינה קשורה לשאלת הקטגוריה, כפי שיש כדבריך, קטגוריה לבוגרי תיכון מסוים, אבל העובדה שמישהו הוא בוגר אותו תיכון כמובן לא אומרת כמובן שהוא יקבל ערך. עודד, כמובן אין כוונה להכריח אף אחד, אבל אם מישהו כבר פותח קטגוריה - יש בה לדעתי היגיון ולא נכון למחוק אותה. נרו יאיר • שיחה • י' בניסן ה'תשע"ה • 14:30, 30 במרץ 2015 (IDT)
replies: text: ::::::::אני גם חושב שזה די מיותר. גילגמש • שיחה 15:08, 30 במרץ 2015 (IDT)
replies: text: :::::::::נרו, המטרה של קטגוריות היא להציע לקהל המשתמשים דרך להגיע לערכים שיש ביניהם מכנה משותף וזאת בנוסף לדרכים אחרות כמו ערכי רשימות, תבניות, קישורים פנימיים ו"סתם" חיפוש לפי מילים. בנוסף, קטגוריות נותנות גם מבנה היררכי שמאפשר חיבור בין נושאים קרובים באמצעות מעבר בין שלבים בהיררכיה וכו'. ממילא, ברור למה תנאי סף לקטגוריה יהיה מספר מינימלי של ערכים פוטנציאליים. בפועל ניתן למצוא קרוב לאינסוף קומבינציות עם 5 ערכים, למשל נשים ישראליות שהיות ח"כיות וגרו בירושלים, או בלמי כדורגל ששיחקו בהפועל עכו ויש להם ילדים. כאן נכנס שיקול דעת קבוצתי שמפריד בין משתנים בלתי תלויים זה בזה ולא יוצר קטגוריות כאלו, וגם מונע בנוסף כניסה לרזולוציות נמוכות מידי (מפקדי פלוגה ג' בגדוד 46 למשל) שאין להן לרוב רובם המכריע של הקוראים שום תועלת. ‏DGtal‏ - שיחה 15:16, 30 במרץ 2015 (IDT)
replies: text: :::::::::::כל ויקיפדיה היא כאב ראש. יש אנשים חרוצים שאוהבים את זה ועושים את זה. אין שום קשר בין המתאם של בוגרי בית ספר פלוני שהתגוררו בעכו בשנות ה-90, למתאם של מפקדי סיירת גולני או גדוד מסוים. ובכל אופן, הסיירות (והגדס"רים) ודאי חורגות מכל יחידה אחרת וראויות לקטגוריה עצמית.
replies: text: :::::::::::: נכון, ויקיפדיה שואפת להנגיש מידע כמה שיותר ובאופן הכי ברור ונוח (לפחות ככה אני רואה אותה), אבל זה לא אומר שכל דבר צריך להיכנס לקטגוריה. לדעתי לגמרי אפשר להסתפק ברשימה, או טבלה אם יש מספיק נתונים ומידע, של רשימת מפקדי הסיירת בפסקה על הסיירת. זה די והותר. בואו נזכור שמדובר רק במ"פ, רס"ן, יש כאלה עשרות בצה"ל ברגע זה ובהיסטוריה של צה"ל יש מאות כאלה. זה לא ראוי לקטגוריה בעיני. אוּרי - שיחה 18:36, 30 במרץ 2015 (IDT)
replies: text: :::::::::::::: מפקדי סיירות חי"ר חטיבתיות יש חמישה ברגע נתון. זהו תפקיד יוקרתי במיוחד, בפרט סיירת גולני וסיירת צנחנים. ובכל מקרה המספר לא רלוונטי, כפי שהדגמתי בעניין מי שנקברו בבית קברות מסוים. דיגיטל, כמובן לא מדובר על חיתוך של כמה משתנים, בכל אחת מהקטגוריות מדובר על תפקיד מאוד ספציפי, שבו יש רק אחד בכל רגע נתון. זו רזולוציה הרבה יותר גבוהה מבוגרי תיכון מסוים וכדומה. בקיצור, אני לא רואה כאן עקביות מצדכם, אולי פשוט עוד לא התרגלתם לרעיון. נרו יאיר • שיחה • י' בניסן ה'תשע"ה • 20:29, 30 במרץ 2015 (IDT)
replies: text: ::::::::::::::: יוקרתי מאד. אולי גם נעשה קטגוריה למפקדי פלוגות בסיירת מטכ"ל ושלל היחידות היוקרתיות? זה לא פחות וכנראה יותר "נחשב" מבחינה מבצעית ו-וואסח. אבל ויקיפדיה לא עובדת על פי נהלים של התלהבות מיחידות צבאיות או למי יש וואסח יותר גדול, אלא על פי נהלים ברורים של דרגות, תפקידים וכו'. יש יוצאי דופן, אבל הם באמת צריכים לצאת דופן. אוּרי - שיחה 20:51, 30 במרץ 2015 (IDT)
replies: text: ::::::::::::::::: אני מתנצל שאני חוזר על עצמי, פשוט אני לא רואה תשובות לשאלות שלי. הקטגוריות אצלנו ממש לא עובדות לפי שום נהלים של דרגות ותפקידים, נסה להיזכר בכמה דוגמאות שהבאתי למעלה ואני לא חוזר עליהן כי זה כבר לא נעים. קטגוריות פשוט לא קשורות לא לדרגות ולא לתפקידים, וגם לא וואסח ולא התלהבות. זה פשוט לא קורה. רבות מהקטגוריות אצלנו עוסקות בדברים מאוד בנאליים. נרו יאיר • שיחה • י' בניסן ה'תשע"ה • 21:41, 30 במרץ 2015 (IDT)
 מדובר בקטגוריה ולא בערך. עצם היותו של אדם מפקד לשעבר בסיירת גולני לא מקנה לערך עליו חשיבות, אבל אם יש עליו ערך, נוכל לקלג אותו בין מפקדי סיירת גולני. הקטלוג יאפשר לקורא מזדמן לראות איזה אישים נוספים היו בעברם מפקדי סיירת גולני - זה מידע שימושי. בברכה. ליש - שיחה 21:17, 30 במרץ 2015 (IDT)

text: אני לא מבין מה התועלת בקט' זו, אבל לא אתעקש... אם נרו חושב שזה חשוב אז שיישאר... אבל יש לקחת בחשבון מה יקרה בערך כמו אהוד ברק. היה מג"ד פה, מח"ט שם, אחר כך שר וראש ממשלה. ונניח שיש עוד כמה גלגולים ונניח שהקריירה הפוליטית של האישיות תהיה מוצלחת יותר, נגיד כמו המקרה של אריאל שרון שהיה בתפקידים פוליטיים רבים אז בכמה קטגוריות יופיע האדם? לא יהיה עומס בערך? אם העומס נראה סביר ולא מפריע אז אפשר להשאיר. גילגמש • שיחה 22:00, 30 במרץ 2015 (IDT)
replies: text: :אם זה באמת עניין של הנגשת מידע וקטלוג, ולא קשור לדרגות או יוקרה של יחידה כזו או אחרת, אני מבין שאתה לא מתנגד גם לקטגוריה של מ"פ מבצעית בגדוד שקד בגבעתי למשל, או מפקד פלוגת ההכשרות בבא"ח נח"ל. קיטלוג, לא? מה ההבדל? אוּרי - שיחה 22:18, 30 במרץ 2015 (IDT)
replies: text: ::הקו המנחה היחיד בקטגוריות הוא עניין לציבור.
replies: text: :::גילגמש, תראה מה קורה כבר עכשיו עם הקטגוריות של שמעון פרס. זה אומר שצריך למחוק כמה, כדי לצמצם את מספר השורות שם? ממתי זה שיקול? אורי, אלה הם תפקידים שלא שמים לב אליהם, הם לא יופיעו בדרך כלל גם בערך עצמו, ולכן חבל להתעסק איתם. זה כמו שלא נכניס קטגוריות של מספר חלקה בבית קברות, אבל כן קטגוריה כללית, ולא נכניס קטגוריה של בוגר כיתה י2, אבל כן של בוגר בית הספר התיכון. אני לא מחדש כאן כלום, זאת המדיניות הקיימת אצלנו כבר מזמן. נרו יאיר • שיחה • י"א בניסן ה'תשע"ה • 00:13, 31 במרץ 2015 (IDT)
replies: text: ::::יתכן שנדרש פה פתרון טכנולוגי. המצב בערך על שמעון פרס בעייתי למדי. אם אפשר היה לקבץ את הקישורים האלה לפי נושאים אולי זה היה מציג חזות נאה יותר. בכל אופן, בהתחשב בכך שקט' זה בסך הכל רשימה שמארגנת מידע, אין פה משהו מהותי מבחינתי. אם רוצים להשאיר את הקט', אפשר להשאיר. אני מסכים שיש פה מדרון חלקלק ועד איפה נגיע ואפשר להוסיף קטגוריות עד אין קץ. לגבי קטגוריות צבאיות, בהתחשב בכך שזאת מערכת היררכית אני מציע לדון במזנון. אפשר לקבוע באופן שרירותי שמוסיפים קט' עד תפקיד של מג"ד או כל תפקיד אחר, בדיוק כמו שהחלטנו שהרף המינימלי לקבלת ערך הוא דרגת אלוף משנה. גילגמש • שיחה 06:06, 31 במרץ 2015 (IDT)
replies: text: :::::נרו, עד כמה שהבנתי ממך, זה עניין נטו של קטלוג והנגשת מידע. מזה "תפקידים שלא שמים לב אליהם"? לא יופיעו בערך? תכתוב אותם בערך, ישימו אליהם לב והם יופיעו. מבחינה אינצקלופדית נטו, אין שום הבדל בחשיבות או ביוקרה בין מפקד סיירת גולני לבין כל מ"פ חי"ר או שיריון אחר. אותו תפקיד, אותה דרגה (משתנה מידי פעם), אותה אחריות מבחינה פיקודית ומבצעית. אותו דבר. זה שסיירת זה שם מפוצץ לא אומר שמבחינת ויקיפדיה הם יותר חשובים וצריך להרחיב ולהבליט אותם יותר. ולכן בהכרח אם יש קטגוריה על מפקדי סיירת גולני, אין שום מניעה שתהיה קטגוריה מאגדת לכל מ"פ אחר בצה"ל, ככה שהמידע זמין לנו. זה לא איום, חלילה, אני בעד הנגשת מידע, זה פשוט ניסיון להראות לך כמה זו ירידה לפרטים קטנים מאד ובאמת כמה תלול המדרון. אוּרי - שיחה 07:47, 31 במרץ 2015 (IDT)
replies: text: ::::::ירידה לרמת מ"פ אכן בעייתית. הקטגוריה הזאת תכלול אלפי בני אדם. גילגמש • שיחה 07:51, 31 במרץ 2015 (IDT)

text: :::::: כמובן שיש הבדל עצום בחשיבות וביוקרה בין מפקד סיירת גולני לבין מ"פ חי"ר או שריון "רגיל". הסיירת היא בהגדרה הפלוגה החשובה ביותר. נרו יאיר • שיחה • י"א בניסן ה'תשע"ה • 10:59, 31 במרץ 2015 (IDT)
replies: text: :::::::ומה תגיד הפלחה"ן? ומה הפלנ"ט? ומה הפלה"ק? אי אפשר להגיד "הסיירת היא בהגדרה הפלוגה החשובה ביותר" לכל פלוגה התפקיד שלה וזהו. שאלת קיום קטגוריה על מ"פ אינה שייכת ליוקרה או לחשיבות של פלוגה זו או אחרת. אם אתה מתחיל לקטלג מ"פ של פלס"רים אתה חייב לקטלג גם את הפלוגות המקבילות, וגם את המג"דים של הגדס"רים. ואם כבר קיטלגת מג"דים של גדס"רים חזקה עליה לקטלג גם את המג"דים המקבילים. ואז אתה חייב לקטלג גם את מג"די גדוד 8101 של חטיבה 3, במקביל לקטלוג מפקדי גדוד 2 של רגימנט 506 של הדיוויזיה ה-101. • עודד (Damzow) • שיחה • לימין שור! • 11:07, 31 במרץ 2015 (IDT)
replies: text: ::::::::: אני חשבתי שמובן מאליו שהסיירת היא הפלוגה החשובה ביותר, יותר מכל פלוגה אחרת שתזכיר כאן. לכן אני מופתע שיותר ממשתמש אחד חושבים אחרת. כמובן שגם מג"דים של גדס"רים חשובים לא פחות, ולדעתי מג"דים בכלל. שוב, תצאו ממה שאתם רגילים אליו עד עכשיו אצלנו, תסבירו לי למה זה חשוב פחות ממקום הקבורה של האדם. נרו יאיר • שיחה • י"א בניסן ה'תשע"ה • 11:45, 31 במרץ 2015 (IDT)
replies: text: ::::::::::לא מעניין אותי היכן אדם קבור, ויקיפד צריך לברור את העיקר והתפל בכל מכלול הפעילות, אחרת הוא לא יצא מזה. כן מעניין אותי הקביעה שהפלס"ר הכי חשוב, ובה אני כופר. הפלס"ר לא יותר חשוב מהגדחה"ן שמפלס את המכשולים בדרך, ולא יותר חשוב מהפלה"ק שיחבר לסיירי הפלס"ר את הרגלים בחזרה למקום. אבל זה לא האישו. זה לא קשור לזכאות לקטגוריה שתאגד את המפקדים של הפלוגות. זה קשור אולי לשאלת הקיום של ערכים אודות הפלס"רים השונים, וזה ממש לא לכאן. • עודד (Damzow) • שיחה • לימין שור! • 11:52, 31 במרץ 2015 (IDT)
לאור הדיון אני חושב שעדיף לנו בלי הקט' הזאת ודומיה. המון כאב ראש ותועלת קטנה. גילגמש • שיחה 11:10, 31 במרץ 2015 (IDT)

text: מצטרף לדעתו של ליש מילה במילה. יש להשאיר קטגוריה זו וכל אלה שסופחו להבהרת החשיבות. בורה בורה - שיחה 06:54, 3 באפריל 2015 (IDT)
thread_title:  חשיבות 

message: :דיווח מהדף ויקיפדיה:דיווח על טעויות
חסר אמיר מיטל. מפקד הסיירת 1985. נהרג בלבנון בדצמבר 1988
replies: text: ראה שיחה:אמיר מיטל, הוחלט שאין חשיבות.אודי - שיחה 13:49, 3 בינואר 2019 (IST)
thread_title:  דיווח שאורכב ב-07 בינואר 2019 

message: :דיווח מהדף ויקיפדיה:דיווח על טעויות
חסר שמו של סגן אלוף אמיר מי-טל שהיה גם הוא מפקד סירת גולני ונהרג במבצע ״ כחול וחום״ בלבנון.
https://www.izkor.gov.il/%D7%90%D7%9E%D7%99%D7%A8%20%D7%9E%D7%99-%D7%98%D7%9C/en_34365a04f136a3222f911ae245ce2924
replies: text: בקטגוריה נמצאים רק ערכים כתובים ספסף • ספספוני בספסופיכם • הסיומת של החתימה 16:05, 14 ביולי 2021 (IDT)
thread_title:  דיווח שאורכב ב-15 ביולי 2021